ทองคำปิดร่วง 21.8 ดอลลาร์
สัญญาทองคำตลาดนิวยอร์กปิดร่วงลงอย่างหนัก21.8 ดอลลาร์  แรงขายทำกำไรฉุด
21 ธ.ค. 2555

สัญญาทองคำตลาดนิวยอร์กปิดร่วงลงอย่างหนัก21.8 ดอลลาร์  แรงขายทำกำไรฉุด
สัญญาทองคำตลาด COMEX (Commodity Exchange) ส่งมอบเดือนก.พ.ร่วงลง 21.8 ดอลลาร์ หรือ 1.31% ปิดที่ 1,645.9 ดอลลาร์/ออนซ์
นักลงทุนเทขายสัญญาทองคำหลังจากกระทรวงพาณิชย์สหรัฐเปิดเผยว่า ผลิตภัณฑ์มวลรวมภายในประเทศ (จีดีพี) ที่แท้จริงประจำไตรมาส 3 ปี 2555 ขยายตัว 3.1% ซึ่งเป็นปรับเพิ่มขึ้นจากการประมาณการครั้งก่อนที่ 2.7% นอกจากนี้ ตัวเลขดังกล่าวยังมากกว่าที่นักวิเคราะห์ส่วนใหญ่คาดการณ์ไว้ที่ 2.7% เนื่องจากอัตราการอุปโภคบริโภคส่วนบุคคลและยอดส่งออกขยายตัวได้ดีเกินคาด
นักวิเคราะห์คาดว่า สัญาทองคำจะยังคงเคลื่อนตัวผันผวนในอีกหลายวันข้างหน้าเนื่องจากนักลงทุนยังคงเทขายทำกำไร